**АҢДАТПА**

**6D011900 – «Шетел тілі – екі шетел тілі» мамандығы бойынша философия докторы (PhD) дәрежесін алу үшін дайындалған Жұбанова Шолпан Алдабергенқызының «Интерактивті-иммерсивті тәсіл арқылы техникалық мамандықтағы студенттеріне арналған кәсіби бағытталған шетел тілін оқытудың ғылыми-әдістемелік негіздері» тақырыбындағы диссертациясына.**

**Зерттеу тақырыбының өзектілігі** Қазақстанның кәсіби шетел тілдері білім жүйесіндегі динамикалық өзгерістермен, жаһандандыру, технологиялық прогресс және ақпараттық қоғамның дамылымен байланысты. Бұл бәсекеге қабілетті мамандар даярлауды талап етеді, олар цифрлық экономика жағдайларына сәтті адаптациялана алады.

Бүгінде техникалық мамандықтар студенттеріне арналған шетел тілдерімен кәсіби бағытталған оқу айрықша маңызға ие, ол тіл мен кәсіби пәндерді интеграциялау және оқу процесіне озық технологияларды енгізуді талап ететін жаңа көзқарасты қажет етеді. Қазақстан Республикасының Президенті Қ.Қ. Тоқаев өзінің Қазақстан халқына арналған жыл сайынғы жолдауында «Әділетті мемлекет. Біртұтас ұлт. Қабылдаушы қоғам» (2023 жылғы 1 қыркүйек) атап өткендей, қазіргі оқу-жүйесі цифрлық экономика жаңа талаптарына сәйкес келуі керек, әрі кәсіби білімдермен қатар цифрлық құзыреттер қалыптастыруға назар аударуы қажет.

2023–2029 жылдарға арналған сандық трансформация, ақпараттық-коммуникациялық технологиялар (АКТ) саласын және киберқауіпсіздікті дамыту тұжырымдамасына сәйкес, елде цифрландырудың платформалық моделіне көшу жоспарланған. Бұл білім беру мекемелерінен оқытудың заманауи тәсілдерін мен әдістері қолдануды талап етеді. 2024–2029 жылдарға арналған жасанды интеллектіні дамыту тұжырымдамасында, жоғары және жоғары оқу орнынан кейінгі білім беру бағдарламаларына жасанды интеллектіні біріктіру және жасанды интеллект өнімдері мен технологияларын қолданудағы этикалық нормаларды ескеретін техникалық регламенттер мен ұлттық стандарттарды әзірлеу маңызды талаптардың бірі ретінде көрсетілген. Осы контексте ұсынылған ғылыми зерттеу шет тілінде кәсіби бағытталған оқытуға интерактивті-иммерсивті тәсілді енгізуге бағытталған, бұл қазіргі заманғы білім беру үдерістеріне қойылатын талаптарға сәйкес келеді және техникалық саладағы мамандарды даярлау сапасын арттыруға ықпал етеді.

Қазіргі жағдайда білім беру ұйымдары тек білімді ғана жеткізіп қоймай, сонымен қатар студенттердің ақпаратты іздеу, талдау және қолдану дағдыларын қалыптастыратын тұрақты қабілеттерін дамытуы тиіс. Осы арқылы, олар тез өзгеріп жатқан әлемнің талабына сәтті бейімделе алады, бұл педагогтардан заманауи технологияларды тиімді пайдалану, еңбек нарығының ішкі талаптарына бағдарлану және тиімді шетел тілін кәсіби салада оқытудың халықаралық стандарттарына (CEFR және BGE) сәйкес болуды талап етеді.

Біздің жүргізген зерттеуіміз шет тілінде кәсіби бағытталған оқытуда интерактивті және иммерсивті технологияларды қолдану білім беру сапасын арттыру, сондай-ақ студенттердің кәсіби дағдылары мен коммуникативтік қабілеттерін дамыту үшін стратегиялық маңызды бағыт екенін көрсетті.

**Зерттеу нысаны** – техникалық жоғары оқу орнында шетел тілін оқыту үдерісі .

**Зерттеу пәні** – интерактивті-иммерсивті тәсіл арқылы техникалық бейіндегі студенттердің шет тілін кәсіби-бағдарланған құзыреттілігін дамыту әдістемесі.

Осы жұмыстың **мақсаты** – техникалық бейіндегі студенттердің кәсіби бағытталған шетел тілі құзыреттілігін (әрі қарай – КБШТҚ) интерактивті-иммерсивті тәсіл арқылы қалыптастыру әдістемесінің теориялық негіздемесін жасау, практикалық тұрғыда әзірлеу және тәжірибелік-эксперименттік жолмен тексеру .

Қойылған мақсатқа сәйкес келесі **міндеттерді шешу көзделді**:

1. КБШТҚ -тың мәні мен құрылымын ашып, оның компоненттік құрамын анықтау;

2. Интерактивті-иммерсивті тәсіл арқылы техникалық мамандық студенттеріне арналған КБШТҚ -гін қалыптастырудың интегративті моделін әзірлеу;

3. КБШТҚ -ты қалыптастыруға бағытталған кәсіби-бағдарланған модульдердің мазмұнын негіздеу;

4. Цифрлық білім беру контенті (бұдан әрі – ЦББК) негізінде техникалық мамандық студенттерінің КБШТҚ -ты қалыптастыру үшін цифрлық білім беру ортасын құру;

5. Ұсынылған модель мен қолданылатын әдістеменің нәтижелілігін интерактивті-иммерсивті тәсіл арқылы техникалық бейіндегі студенттердің КБШТҚ-ын қалыптастыру бойынша тәжірибелік-эксперименттік тексеруден өткізу. .

Зерттеудің **методологиялық және теориялық негізі** келесі мәселелер бойынша іргелі жұмыстарды қамтиды:

- кәсіби шетел тілін оқыту, атап айтқанда, шет тілдік ортада кәсіби коммуникативті құзыреттілік қалыптастырудың теориялық және қолданбалы тәсілдері: .С. Кунанбаева, Т.А. Кульгильдинова, К.У. Кунакова, К.К. Жампеисова, Б.А. Жетписбаева, Г.Д. Закирова, А.А. Головчун, П.К. Елубаева, К.К. Дуйсекова, Т.В. Михайлова, Н.К.Омаров, Л.Ю. Минакова, H. Denise, S. Brauer, A. Scarino, A.J. Liddicoat, М. Бирам, С.Я. Батышева, В.А. Адольф және т.б.;

- білім беруді ақпараттандыру және цифрландыру, сондай-ақ шет тілінде білім беруге озық технологияларды енгізу: Г.К. Нургалиева, Д.М. Джусубалиева, А.Т. Чакликова, А.И. Тажигулова, Е.В. Артыкбаева, К.Б. Жаксыликова, Г.А. Ризаходжаева, М. Авазматова, И.А. Колегова, И.А. Левина, B.Arisoy, Ph. Kirkman, K. Jones, S. Speicher, G. Molnar және т.б.

**Зерттеу әдістері.** Зерттеу мақсатына сәйкес қойылған міндеттерді шешу және гипотезаны тәжірибелік-эксперименттік тексеру үшін диссертацияда келесі зерттеу әдістері қолданылды: жалпығылыми әдістер – талдау, жинақтау, модельдеу, жіктеу; теориялық әдістер – отандық және шетелдік әдебиеттерді зерделеу, ҚР Ғылым және жоғарғы білім министрлігінің нормативтік-бағдарламалық құжаттарын талдау; эмпирикалық әдістер – бақылау, сауалнама жүргізу, тестілеу, сипаттау, сұхбат әдісі, қалыптастырушы және констаттаушы эксперимент, сондай-ақ зерттеу нәтижелерін өңдеудің статистикалық әдістері.

**Қорғауға ұсынылатын негізгі ҚАҒИДАЛАР:**

**1 қағида.** Жаһандану жағдайындағы Қазақстан Республикасындағы кәсіби шеттілді білім беру құрамында лингвистикалық, социолингвистикалық, дискурсивтік және стратегиялық субқұзыреттіліктері бар КБШТҚ қалыптастыруды көздейтін құзыретті, жекелендірілген, пәнаралық және цифрлық оқыту моделін енгізуді талап етеді. Бұл заманауи цифрлық технологиялардың интеграциясы және сараланған оқыту стратегияларын пайдалану арқылы икемді әрі көпдеңгейлі білім беру ортасын құруға мүмкіндік береді.

**2 қағида.** Интерактивты-иммерсивті тәсілді іске асыру концепциясы техникалық мамандық студенттерінің КБШТҚ-ын қалыптастыруда педагогикалық стратегиялардың синергетикалық моделін ұсынады. Бұл модель интерактивті өзара әрекеттестікті және кәсіби контексттерге виртуалды енуін біріктіре отырып, білімді терең интернализациялауды, когнитивті, әлеуметтік-эмоционалдық және мәдениаралық компоненттерді оқытуды оңтайландыруға бағытталған. Мұның барлығы адаптивтілік, интерактивтілік және междисциплинарлық интеграция принциптеріне негізделеді, бұл білім беру процесіне кешенді тәсілдерді қалыптастырады, автономия, критикалық және аналитикалық ойлауды дамытуға баса назар аударады. Бұл студенттердің динамикалық кәсіби әлемнің сын-қатерлеріне дайындықтарын арттырып, кәсіби контекстте шет тілін тиімді меңгеруге көмектеседі.

**3 қағида.** Интегративті модель КБШТҚ, интерактивті-иммерсивті тәсіл арқылы жүзеге асырылып, теориялық және практикалық білімдерді цифрлық білім беру контентінде синтездейді, студенттердің оқу процесінде белсенділігін арттырып, КБШТҚ-ты концептуалдық-мақсатты, мазмұндық, ұйымдастырушылық-технологиялық және нәтижелі-бағалау компоненттері арқылы жүйелі түрде қалыптастыруды қамтамасыз етеді. Бұл білім беру процесін кәсіби қызметтің талаптарына бейімдеп, студенттердің шет тілін кәсіби даярлық аясында оқу мотивін және қатысуын арттырады.

**4 қағида.** Интерактивты-иммерсивті модульдер, интегративті КБШТҚ моделін жүзеге асыратын, тілдік дайындық пен кәсіби дағдыларды интеграциялаудың инновациялық құралы ретінде қызмет етеді. Бұл модульдер студенттерді шынайы кәсіби-иммерсивті жағдайларға ену контекстін қалыптастырады. Сонымен қатар, осы модульдердің бірегей әдістемелік құрылымы, лингвистикалық, социолингвистикалық, дискурсивтік, стратегиялы және цифрлық блоктарды қамтитын, тиімді халықаралық коммуникацияға және халықаралық қызметке бейімделу қабілетіне ие мамандарды кешенді дайындауды қамтамасыз етеді.

**5 қағида.** Цифрлық білім беру контентімен (ЦББК) интеграцияланған интерактивті-иммерсивті модульдерді кезең-кезеңімен енгізу арқылы техникалық бейіндегі студенттердің КБШТҚ-ын қалыптастыру әдістемесі анықтау, қалыптастыру және қорытындылау кезеңдерінен тұратын эксперименттік тексеруді қамтиды. Бұл студенттердің кәсіби дағдыларын жетілдіруге және теңіз ісі контекстінде лингвистикалық, социолингвистикалық, дискурсивтік және стратегиялық субқұзыреттерін қалыптастыруға мүмкіндік береді.

**Зерттеу базасы:** Алматы қаласындағы Қазақстан-Британ техникалық университетінің негізінде Қазақстандық Теңіз Академиясы (КТА).

Диссертациялық зерттеудің **ғылыми жаңалығы** төмендегідей:

1. КБШТҚ -тың мәні нақтыланды және оның компоненттері анықталды;

2. Оқушыларды интерактивті-иммерсивті ортаға тарту арқылы білім беру мақсаттарына тиімді жетуді қамтамасыз ететін принциптердің жиынтығына негізделген интерактивті-иммерсивті тәсілді жүзеге асыру концепциясы әзірленді;

3. Традициялық шет тіліндегі білім беру тәжірибесінің цифрлық оқу форматына трансформациясын көрсететін критерийлер мен көрсеткіштер жиынтығы ретінде КБШТҚ -тың интегративті моделі ұсынылды;

4. Интерактивті-иммерсивті тәсіл арқылы жүзеге асырылатын КБШТҚ-тың интерактивті-иммерсивті модулдерінің мазмұны негізделді.

5. Интегративті цифрлық білім беру ортасын, қазіргі заманғы техникалық маманның КБШТҚ қалыптасуына ықпал ететін ЦББК-тың жүйелік жүзеге асырылуына негізделген, құруға қажетті шарттар анықталды.

**Зерттеудің теориялық маңыздылығы** техникалық мамандықтар студенттерінің КБШТҚ-ын қалыптастыру процесінде интерактивті-иммерсивті тәсілді жүзеге асырудың педагогикалық негіздерін ашумен айқындалады .

**Диссертацияның практикалық маңыздылығы** КБШТҚ қалыптастыруға арналған виртуалды шындық элементтері, жасанды интеллект құралдары, ойын және кейс симуляциялары, интерактивті платформалар мен мультимедиялық құралдардан тұратын ЦББК, сондай-ақ бірқатар интерактивті-иммерсивті жаттығулар мен тапсырмаларды әзірлеумен анықталады.

Зерттеу барысында алынған ғылыми тұжырымдардың, практикалық ұсыныстар мен қорытындылардың **негізділігі мен сенімділігі** тәжірибелік-эксперименттік зерттеулердің нәтижелері, сондай-ақ «Going Global» (Лондон, 2017); «Инновации в профессиональном и профессионально-педагогическом образовании» (Екатеринбург, 2019); «Наука как движущая антикризисная сила» (Украина, 2019); «Наука и образование в XXI веке» (Астана, 2020); «Образование и новые технологии» (онлайн платформа EdCrunch, 2022); «Information Science and Information Literacy» (Брасов, 2022); «Сатпаевские чтения-2021» (Алматы, 2021); «Университет 4.0. Цифровая трансформация» (Беларусь, 2021); «Моё видение по решению последствий пандемии COVID-19» тақырыбындағы жастар ғылыми жобаларының республикалық байқауында (II дәрежелі диплом, Алматы, 2020); «Педагогические инновации в поддержку академической честности» тақырыбындағы академиялық адалдық лигасының республикалық форумында (Алматы, 2023); халықаралық тағылымдаманың ғылыми семинарларында (Түркия, 2019) және АЭжБУ, ҚБТУ, Сатпаев университеті, АТУ-да (Алматы, 2019-2024) негізгі тұжырымдардың сәтті баяндалуы арқылы қамтамасыз етіледі.

**Зерттеу нәтижелерінің апробациясы мен енгізілуі** Абылай хан атындағы Қазақ халықаралық қатынастар және әлем тілдері университетінің докторантура бөлімінің мәжілісінде баяндалды және 41 ғылыми жарияланымдарда жарық көрді. Бұлардың ішінде ҚР **ҒжЖБСҚК** ұсынылған басылымдар - 12, халықаралық ғылыми-практикалық конференцияларда - 16, шетелдік ғылыми журналдарда – 8, республикалық конференцияларда - 3, сондай-ақ рейтингтік журналдарда Scopus индексінде - 1 және Web of Science (Core Collection) индексінде - 1 екі шетелдік жарияланым бар.

Сонымен қатар, ғылыми зерттеудің нәтижесі ретінде ҚБТУ оқу процесінің профессорлық-оқытушылық құрамының бірлескен монографиясы «Teacher’s Guidelines: A Practical Approach to Raising SDG Awareness»; ҚБТУ-да AI STEP курстарын жасауға қатысу және ҚБТУ базасында «Maritime Terminology» білім беру бағдарламасына ЖИ-тьюторларды интеграциялау нәтижелері де қалыптасты. Сыртқы сараптама Ататүрік университетінің (Эрзурум, Түркия) компьютерлік білім беру және инструктивтік технологиялар кафедрасының мамандары тарапынан жүргізілді.

1. Digital Educational Content in Foreign Language Education//Opción. - 2020. - Vol. 36, Special No. 27. - pp. 3-24 *(Автордың үлесі 96%);*
2. Digital Educational Content as an Innovative Pedagogical Technology and Its Didactic Potential in Professionally-Oriented Foreign Language Teaching//Ad Alta: Journal of Interdisciplinary Research. - 2018. - Vol. 8, Special Issue 4. - pp. 57-67 *(Автордың үлесі 95%);*
3. Interaktivno-immersivnyi podxod v formirovanii inoyazychnoi professionalno-orientirovannoi kompetencii studentov tehnicheskogo profilya//Izvestiya. KazUMOiMYa imeni Abylai hana.- Almaty, 2025 *(Автордың үлесі 95%);*
4. Immersive virtual reality in foreign language education: sustainable development goals in action//Sciences of Europe.-2025.-No 157.- pp.53-59 *(Автордың үлесі 97%);*
5. Integrating mixed (AR & VR) reality into EFL teaching in Kazakhstani secondary school//Bulletin of Ablai khan KazUIR&WL.-Almaty, 2024.- 72 № 1.- C.394-407 *(Автордың үлесі 96%);*
6. Agylshyn tilin uyrenushilerdin yntasy men yntymaqtastygy tsifrlyq tehnologiyalar arqyly arttyru//Izvestiya. KazUMOiMYa imeni Abylai hana. - Almaty, 2023. - Tom 72 № 1. - C. 236-247 *(Автордың үлесі 45%);*
7. Model formirovaniya inoyazychnoi professionalno-orientirovannoi kompetencii studentov neyazykovyh specialnostei posredstvom virtualnoi (VSO) i personalnoi sredy obucheniya (PSO)//Nauka i zhizn Kazaxstana.- Almaty, 2019.- №9/1.- S.129-139 *(Автордың үлесі 100%);*
8. Developing auditory and visual skills through multimedia technologies//[Bulletin Abay Kazakh National Pedagogical University](https://articlekz.com/en/article/magazine/122" \o "BULLETIN Abay Kazakh National Pedagogical University).-Almaty, 2017.- №2(54).- C.293-297 *(Автордың үлесі 95%);*
9. Inoyazychnoe professionalno-orientirovannoe obuchenie mezhkulturnomu obshheniyu studentov neyazykovyh specialnostei: novye texnologii//Vestnik ZKGU.-Uralsk, 2017.- №3(67) – S.110-116 *(Автордың үлесі 100%);*
10. The impact of electronic trends on foreign language education//Nauka i zhizn Kazahstana.-Astana, 2017.- №4 (48).- S.203-208 *(Автордың үлесі 100%);*
11. Inoyazychnaya professionalno-orientirovannaya kompetenciya studentov nelingvisticheskih specialnostei v cifrovoi epohe//Doklady Kazaxskoi Akademii Obrazovaniya.-Astana, 2017.- №4.- S.167-175 *(Автордың үлесі 100%);*
12. Kriterii rezultativnosti inoyazychnogo professionalno-orientirovannogo obucheniya s primeneniem innovacionnyh texnologii//Nauka i Zhizn Kazahstana.-Astana, 2017.- №5 (49).- S.105-111 *(Автордың үлесі 96%);*

**Диссертациялық жұмысының құрылымы.** Диссертациялық жұмыс кіріспеден, үш бөлімнен, қорытындыдан, пайдаланылған әдебиеттер тізімінен және қосудан тұрады.

Кіріспеде диссертацияның таңдалған тақырыбының өзектілігі негізделген, оның зерттелу деңгейі сипатталған, сондай-ақ зерттеудің мақсаттары мен міндеттері анықталған. Зерттеу пәні мен объектісі белгіленіп, қорғалатын тұжырымдар формулирленеді.

Диссертацияның бірінші бөлімінде жоғары оқу орындарында кәсіби шет тілін оқытудың қазіргі кездегі даму тенденциялары, атап айтқанда, компе́тенттілік моделінің, интердисциплинарлық, оқу индивидуализациясы мен цифрландырудың аспектілері қарастырылады. Техникалық мамандық студенттерінің кәсіби бағытталған шет тілдік білімінде цифрландырудың пайдалану ерекшелігіне арналған ғылыми психологиялық, педагогикалық және лингвистикалық әдебиеттің теориялық талдауы жүргізілген. Бұл бөлімде КБШТҚ қалыптастырудың ұғымдық мәні мен құрылымы ашылады.

Диссертацияның екінші бөлімінде интерактивті-иммерсивті тәсілді жүзеге асыру концепциясы ұсынылады, онда КБШТҚ қалыптастыру принциптері мен ЦККБ таңдаудың принциптері біріккен; интерактивті-иммерсивті тәсілмен КБШТҚ қалыптастыру үшін интегративті модель әзірленген және техникалық профиль студенттерінің КБШТҚ -ның дескрипторлары анықталған; интерактивті-иммерсивті КБШТҚ модульдерінің құрылымы мен мазмұны, сондай-ақ лингвистикалық, социолингвистикалық, дискурсивтік, стратегиялық және цифрлық блоктардан тұратын компоненттері белгіленген.

Диссертацияның үшінші бөлімінде техникалық сала студенттерінің КБШТҚ қалыптастыру әдістемесінің кезең-кезеңмен жүзеге асырылуы қарастырылады. ЦККБ қолдану арқылы КБШТҚ қалыптастырудың моделін және әдістемесін тәжірибелік-эксперименттік тексеру жүргізілген.

Қорытынды бөлім зерттеу нәтижелерін қамтиды, сонымен қатар одан әрі зерттеу перспективасын анықтайды.